MTV Video Music Award

De MTV Video Music Awards of VMA's binne in groep Amerikaanske prizen dy't ienris yn it jier troch de muzykstjoerder MTV útrikt wurde foar de bêste fideoklips fan it foargeande jier. Dizze prizen waarden oarspronklik betocht om (op it mêd fan fideoklips) te konkurrearjen mei de Grammy Awards, de wichtichste Amerikaanske muzykprizen. De earste útrikking fûn plak yn 1984. Meitiid fûn der min ofte mear in skifting nei âldens plak, wêrby't de MTV Video Music Awards tiners en tweintigers oan har wisten te binen, wylst de Grammys in âlder publyk loeken. Tsjin 2000 hearden de MTV Video Music Awards ta de meast prestizjeuze muzykprizen fan 'e Feriene Steaten. De útrikking fynt yn 'e regel oan 'e ein fan 'e simmer plak, yn ein augustus of begjin septimber, en wurdt live op MTV útstjoerd. Ornaris wurdt de seremoanje yn New York of Los Angeles holden, mar it barren hat ek alris plakfûn yn Miami en Las Vegas.

Kategoryen
hjoeddeistige kategoryen
 fideoklip fan it jier
 bêste fideoklip fan in manlike artyst 
 bêste fideoklip fan in froulike artyst 
 artyst om nei út te sjen (earder: "bêste nije artyst") 
 bêste pop-fideoklip
 bêste rock-fideoklip
 bêste hiphop-fideoklip
 MTV Clubland Award (takend as de "bêste dûnsfideoklip" fan 1989 oant 2006, de "bêste dûns yn in fideoklip" yn 2008, de "bêste dance-muzykfideoklip" yn 2010 en de "bêste elektroanyske dance-muzykfideoklip" yn 2012)
 bêste gearwurking
 bêste rezjy
 bêste goreografy
 bêste fisuële effekten
 bêste kamerarezjy (art direction)
 bêste editing
 bêste sinematografy
 bêste fideoklip mei in maatskiplik boadskip
 bêste liettekst yn in fideoklip
 bêste Latino-artyst
 Michael Jackson Video Vanguard Award (foar ynnovaasje op it mêd fan fideoklips)ophefte kategoryen
 Special Recognition Award ("spesjale erkenningspriis"; 1984-1986)
 bêste algemiene optreden yn in fideoklip (1984-1987)
 eksperiminteelste fideoklip (1984-1987)
 bêste konsept foar in fideoklip (1984-1988)
 bêste poadiumoptreden yn in fideoklip (1984-1989)
 bêste trochbraak mei in fideoklip (1988-2005 & 2009-2010)
 bêste postmoderne fideoklip (1989-1990)
 bêste lange fideoklip (1991)
 bêste alternative fideoklip (1991-1998)
 bêste webside fan in artyst (1999)
 bêste fideoklip út in film (1987-2003)
 ynternasjonale publykspriis (1989-2003)
 bêste R&B-fideoklip (1993-2006)
 bêste rap-fideoklip (1989-2006)
 MTV2 Award (2001-2006)
 publykspriis (Viewers' Choice; 1984-2006)
 bêste soundtrack fan in fideospultsje (2004-2006)
 bêste werkenningsmeldij fan in fideospultsje (2006)
 ringtone fan it jier (2006)
 bêste fideoklip fan in groep (1984-2007)
 Quadruple Threat of the Year (2007)
 meunster-single fan it jier (2007)
 bêste Britske fideoklip (2008)
 bêste fideoklip (dy't in Moanneman winne moatten hie) (2009; in "Moanneman", Moonman, is de namme fan 'e MTV Video Music Award-trofee)
 meast share-wurdige fideoklip (2012)
 bêste liet fan 'e simmer (2013)

Oare MTV-prizen
Behalven de Feriene Steaten hawwe ek oare dielen fan 'e wrâld har eigen VMA's:
 Afrika: de MTV Africa Music Awards
 Aazje: de MTV Asia Music Awards
 Austraalje: de MTV Australia Music Awards
 Belgje: de TMF Awards Belgium
 Brazylje: de MTV Music Awards Brazil
 de Filipinen: de MTV Pilipinas Music Awards
 Fjetnam: de MTV Vietnam Music Video Prize
 Japan: de MTV Video Music Awards Japan
 Jeropa: de MTV Europe Music Awards
 Yndia: de MTV Immies
 Itaalje: de TRL Awards
 Latynsk-Amearika: de Premios MTV Latinoamérica
 Nederlân: de TMF Awards
 Roemeenje: de MTV Romania Music Awards
 Ruslân: de MTV Russia Music Awards
 Spanje: de Premios TeleHit

Keppelings om utens
 Offisjele webside fan 'e MTV Video Music Awards

Kategory:Popmuzykpriis
Kategory:Amerikaanske muzykpriis
Kategory:Priis of ûnderskieding ynsteld yn 1984